ગુજરાતી સમાચાર: મહારાષ્ટ્ર-હરિયાણામાં કોના હાથમાં સત્તાની ચાવી, થોડા કલાકોમાં થશે ફેંસલો | Counting Of Votes Tomorrow In Hariyana And Maharashtra Stakes High For Congress And Bjp - India News | I Am Gujarat
Gujarati News India મહારાષ્ટ્ર-હરિયાણામાં કોના હાથમાં સત્તાની ચાવી, થોડા કલાકોમાં થશે ફેંસલો
Updated: Oct 23, 2019 23:43 pm IST
નવી દિલ્હીઃ હરિયાણા અને મહારાષ્ટ્રમાં મતની ગણતરી માટે તૈયારીઓ પૂરી થઈ છે. આ ચૂંટણી પરિણામ બીજેપી અને કોંગ્રેસ બન્ને માટે ખૂબ જ મહત્વપૂર્ણ છે. જ્યાં કોંગ્રેસ પર લોકસભા ચૂંટણીમાં મોટી હાર પછી સારુ પ્રદર્શન કરવાનું દબાણ છે, તો બીજેપી પર ફરી સત્તામાં કમબેક કરવાનું દબાણ છે. 2014માં હરિયાણામાં બીજેપીએ બહુમતથી સરકાર બનાવી હતી. તો મહારાષ્ટ્રમાં સહયોગી શિવસેના સાથે સરકાર બનાવી હતી.
મહારાષ્ટ્ર-હરિયાણા પછી પેટાચૂંટણીના પરિણામો
બન્ને રાજ્યોની વિધાનસભા ચૂંટણી સાથે 17 રાજ્યોની 51 સીટ પર થયેલી પેટાચૂંટણીના પરિણામો પણ ગુરુવારે જાહેર કરવામાં આવશે. આ ઉપરાંત સતારા અને સમસ્તીપુર લોકસભા સીટ પર પેટાચૂંટણીના પરિણાની પણ જાહેરાત કરવામાં આવશે.
સ્થાનિક દળો માટે પડકાર
મહારાષ્ટ્રમાં આ ચૂંટણી રાષ્ટ્રવાદી કોંગ્રેસ પાર્ટી (જે કોંગ્રેસ સાથે ગઠબંધન કરીને ચૂંટણી લડી રહી છે.) મહારાષ્ટ્ર નવનિર્માણ સેના, એઆઈએમઆઈએમ જેના સ્થાનિક દળો માટે પણ મહત્વપૂર્ણ સાબિત થશે. આ જ રીતે હરિયાણામાં ઈન્ડિયન નેશનલ લોકદળ, જનનાયક જનતા પાર્ટીની આ ચૂંટણીના પરિણામો મહત્વપૂર્ણ રહેશે. હરિયાણામાં બીએસપીએ બે સીટ પર પોતાના ઉમેદવાર ઉતાર્યા છે.
મુંબઈમાં જીતની ઉજવણીમાં વ્યસ્ત ભાજપના કાર્યકરો
બન્ને રાજ્યોમાં બીજેપીના કમબેકનું અનુમાન
મહારાષ્ટ્રના મોટાભાગના એક્ઝિટ પોલમાં બીજેપી-શિવસેના ફરીથી સત્તામાં કમબેક કરે તેવું અનુમાન છે. જોકે, દરેક એક્ઝિટ પોલમાં પાર્ટીઓને મળતી સીટની સંખ્યા ખૂબ અલગ છે. હરિયાણામાં મોટાભાગે એક્ઝિટ પોલમાં બીજેપીને બહુમતનું અનુમાન છે. જ્યારે એક એક્ઝિટ પોલે કોંગ્રેસ અને બીજેપીમાં મોટી ટક્કર થવાની વાત કહેવામાં આવી છે અને અનુમાન છે કે કોઈપણ પાર્ટીને બહુમત નહીં મળે. મુંબઈ બીજેપી ઓફિસમાં મીઠાઈ બનાવીને ઉજવણીની તૈયારી પણ કરવામાં આવી છે.
370 હટ્યા પછી પહેલી ચૂંટણી
કેન્દ્ર સત્તાધારી પાર્ટી દ્વારા કાશ્મીરમાંથી 370 હટાવવાના નિર્ણય પછી દેશમાં પહેલી ચૂંટણી છે. જો પરિણામ બીજેપીના પક્ષમાં આવ્યા તો આવનાર શીતકાલીન સત્રમાં આ દળનો દબદબો રહેશે. નોંધનીય છે કે આવતા મહિનાથી શીતકાલીન સત્ર શરુ થવાનું છે.
કેન્દ્રમાં બીજેપીના કમબેક પછી પહેલી પરીક્ષા
મે મહિનામાં પીએમ નરેન્દ્ર મોદીના નેતૃત્વમાં બીજેપીએ ફરીથી બહુમતિ મેળવીને કમબેક કર્યું હતું. મહારાષ્ટ્ર અને હરિયાણાની જીતથી એ વાત પણ નિશ્ચિત થશે કે દેશમાં હજુ પણ પીએમ નરેન્દ્ર મોદીના પક્ષમાં જ હવા છે. પરિણામો કોંગ્રેસ માટે પણ મહત્વના હશે કારણકે કેન્દ્રમાં પાર્ટી બે વાર હારી ચૂકી છે. જો બન્ને રાજ્યોમાં કોંગ્રેસ સારુ પ્રદર્શન કરે છે તો કોંગ્રેસમાં ફરીથી પ્રાણ ફૂંકવા સમાન હશે.